Seun pleeg glo selfmoord oor rapport | Maroela Media
'n Graad 11-leerder van 'n Gautengse skool het Woensdag glo sy eie lewe geneem nadat hy sy skoolrapport gekry het.
Steve Mabona, woordvoerder van die provinsiale departement van onderwys, het Vrydag gesê die seun was 'n leerder aan Strauss Secondary School in Ekangala, noord van Bronkhorstspruit.
"Die seun se ma het na bewering op hom afgekom waar hy aan 'n balk in die motorhuis gehang het. Paramedici is ontbied en hulle het die seun na die plaaslike kliniek geneem, waar hy met sy aankoms dood verklaar is," het Mabona gesê.
Die departement het sy skok en hartseer oor die voorval uitgespreek.
"Dit is tragies dat so iets gebeur het. Om jou eie lewe te neem is nie 'n opsie nie, aangesien daar beskikbare hulpbronne is om leerders by te staan. Die departement doen 'n beroep op ouers en die gemeenskap om leerders se gedrag noukeurig dop te hou en betyds op te tree as hulle onraad vermoed," het Mabona gesê.
Mabona het gesê berading word voorsien aan almal wat deur die tragedie geraak word. Panyaza Lesufi, LUR vir onderwys in Gauteng, gaan die seun se familie Vrydagmiddag besoek.
"Die departement doen 'n beroep op leerders om nie hul eie lewe te neem nie. Om 'n graad te druip beteken nie dit is die einde nie. Almal misluk in 'n sekere stadium. Ons moet aangemoedig word om oor te begin en te strewe om ons doelwitte te bereik," het Lesufi gesê.
Leerders wat depressie ervaar, kan ondersteuning van Childline verkry deur hulle tolvry by 0800 055 555 te skakel.
depressie Gauteng selfmoord
Rage reageer ná matriekmeisie se 'verkragting'
Dit is vreeslik,
Dis so hartseer en onnodig. Het die skool nie voor die tyd met die leerder en sy ouers gesprekke oor die seun se vordering gehad nie? Niemand moet uitvind hy/sy druip op 'n rapport nie?! Dit sou uiters onverantwoordelik wees om die nuus so te breek.
Skole kan regtig n berader vir kinders kry om met hul te praat n dag voor skole sluit en dan hul Raport gee en te bespreek as n kind nie geslaag het nie.dis regtig n groot probleem wat moet aan gespreek word.en die skool kinders wat al dood is deur pad ongelukke omdat hul op ander dorpe moet gaan sport speel ..Stop dit nou .
Hoe op dees aarde moet party kinders goeie vordering maak as klasse oorvol is. Dit is nie die onderwyser se skuld nie, dit is die departement se skuld. As daar meer skole gebou word, meer onderwysers aangestel word, en korrupsie stop gesit word , sal kinders wat stadig vorder beter opvoeding kry.:@
Ek weet waar hulle nou glad vooraf met die ouers of kind gepraat het nie. Die kind se sport erekleure is dadelik van hom afgevat die onderwyser het hom gevra om sy baadjie voor ander mense uit te trek. Hy het sopas sy rapport en die skok gekry. Hoe swak dit now deur die skool hanteer nie. Hoe verneder is daardie kind nie. Sielkundiges by skole het n groot verantwoordelikheid teenoor kinders. Hulle moet kinders voorberei. Druk op kinders is groot. Sosiale media waar dié kinders uitgehaal word deur mede maats. Plaas ekstra druk op kinders. My vraag mag die… Lees meer »